Document ID: 32008R0402

РЕГЛАМЕНТ (ЕО) № 402/2008 НА КОМИСИЯТА
от 6 май 2008 година
относно процедурите за внос на ръж от Турция
(кодифицирана версия)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 2008/97 на Съвета от 9 октомври 1997 г. относно установяване на определени правила за прилагане на специален режим при вноса на маслиново масло и някои други селскостопански продукти с произход от Турция (1) и по специално член 7 от него,
като има предвид, че:
(1)
Регламент (ЕИО) № 2622/71 на Комисията от 9 декември 1971 г. относно процедурите по вноса на ръж от Турция (2) е бил неколкократно и съществено изменян (3). С оглед постигане на яснота и рационалност посоченият регламент следва да бъде кодифициран.
(2)
С Регламент (ЕО) № 2008/97 Съветът прие правилата за прилагане на специалния режим за внос на ръж от Турция, предвиден в Допълнителния протокол към Споразумението за асоцииране между Европейската общност и Турция.
(3)
Този специален режим предвижда при определени условия намаляване на митото, приложимо към вноса на ръж от Турция. За тази цел трябва да бъде представено доказателство, че специална дължима експортна такса действително е платена от износителя.
(4)
Целесъобразно е да се определи по силата на член 5 от Регламент (ЕО) № 2008/97 процедурата за доказване на плащането на специалната експортна такса.
(5)
Мерките, предвидени в настоящия регламент, са в съответствие със становището на Управителния комитет по зърнени култури,
ПРИЕ НАСТОЯЩИЯ РЕГЛАМЕНТ:
Член 1
Доказателството, че специалната експортна такса, посочена в член 5 от Регламент (ЕО) № 2008/97, е била платена, се предоставя на компетентния орган на държавата-членка вносител чрез представяне на сертификат за движение на стоките A.TR. 1. В този случай в раздел „Забележки“ компетентният орган прави едно от вписванията, които се съдържат в приложение I към настоящия регламент.
Член 2
Регламент (ЕИО) № 2622/71 се отменя.
Позоваванията на отменения регламент се считат за позовавания на настоящия регламент и се четат съгласно таблицата на съответствието в приложение II.
Член 3
Настоящият регламент влиза в сила на двадесетия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 6 май 2008 година.

Labels: 2
3
17
18